Håvard Bøkko

Håvard Bøkko (født 2. februar 1987) er en norsk tidligere skøyteløper som representerte Hol Idrettslag. Han var med på det norske laget som vant gull på lagtempo  under Vinter-OL 2018 i Pyeongchang.
Han la opp 1. mars 2020 etter allround-VM på skøyter 2020.Han er eldre bror til den tidligere skøyteløperen Hege Bøkko. 


== Karriere ==


=== Tidlig karriere (2005-2007) ===
I november 2005 satte han tre verdensrekorder for juniorer på to uker. Den 5. november gikk han 3 000 meter 3.43,66, den 13. gikk han 5 000 meter på 6.18,93 og den 18. gikk han 1 500 meter i på 1.46,07. 
Den 4. desember 2005 ble han den 12. skøyteløperen i verden til å komme under 150 poeng på adelskalenderen. 15. januar 2006 vant han bronsemedalje i EM allround for seniorer i Hamar. Bøkko avsluttet sesongen 2006 med å bli juniorverdensmester, som første nordmann siden Geir Karlstad i 1982. Etter 2005/2006-sesongen holdt Bøkko alle norgesrekorder for juniorer - på distanser fra 500 meter til 10 000 meter.
Sesongen 2006/2007 viste Bøkko at han hadde etablert seg blant de aller beste i verdenseliten. Han ble nummer 4 sammenlagt i både europamesterskapet og verdensmesterskapet. 


=== Medaljene kommer (2008-) ===
Sesongen 2007/2008 startet på best mulig måte da Bøkko vant alle fire distansene under NM enkeltdistanser i Vikingskipet på Hamar i oktober. Seieren på 500 meter måtte han dele med klubbkameraten Christoffer Fagerli Rukke. Bøkko vant sin første verdenscupseier 2. desember 2007 på 10 000 meter i Kolomna, Russland. Samme sted tok han sølvmedalje i EM allround 13. januar 2008, etter annenplass på 5 000 meter og 10 000 meter og fjerdeplass på 500 meter og 1 500 meter. Under VM på skøyter 2008 i Berlin i februar tok han sølv bak den suverene vinner, Sven Kramer, fra Nederland. Til tross for skulderproblemer greide Bøkko å sikre seieren i verdenscupen på 5 000 meter/10 000 meter sesongen 2007/2008. Etter dette valgte han å avslutte sesongen før VM enkeltdistanser, for å operere skulderen.Han vant sølv i EM i Heerenveen i Nederland som gikk den 9.–11. januar 2009, og ble slått av Sven Kramer. Allround-VM på skøyter 2009 gjorde Bøkko historisk. Nok en gang ble det sølv sammenlagt, men Bøkko ble nr. 2 på 500 meter og 5 000 meter, vant 1 500 meter og ble nr. 2 på 10 000 meter. Pallplass på alle distanser i et allround VM hadde ingen nordmann klart etter Michael Staksrud gjorde det i 1937.
Under VM på skøyter enkeltdistanser 2009 i Vancouver i Canada i perioden 12.–15. mars 2009 vant han sølv både på distansene 5 000 meter og 10 000 meter, begge gangene slått av sin erkekonkurrent, nederlandske Sven Kramer.Under Vinter-OL 2010 i Vancouver vant han bronse på 1 500 meter.13. februar 2011 tok han sin tredje sølvmedalje i Allround-VM, etter at han tok distanseseieren og satte ny norsk rekord på 10 000 meter med 12.53,89. Bøkko ble verdensmester på 1 500 meter under VM på skøyter enkeltdistanser 2011.


=== Profflag ===
5. april 2011 ble det klart at søsknene Bøkko ville bryte med landslaget og heller satse på profflaget Team CBA med Peter Mueller som trener.I verdenscupfinalen 2012 slo han Shani Davis i parløp og vant distansen (sin tredje på 1 500 meter i verdenscupen), og endelig hele 1 500 meter-cupen sammenlagt etter de siste sesongene med to andre-plasser og en tredjeplass i den samme distanse-cupen.


== Personlige rekorder ==


=== Resultatmessig utvikling ===


=== Sammenlagt i Verdenscupen ===
Oppdatert etter første dag av verdenscupfinalen sesongen 2011/12

* = Før finalekonkurransen.


== Referanser ==


== Eksterne lenker ==
(en) Håvard Bøkko – kategori av bilder, video eller lyd på Commons 
(en) Bilder av Håvard Bøkko på SpeedSkatingPhotos.Info/DesgPhoto.com
(en) Håvard Bøkko på Internet Movie Database 
(en) Håvard Bøkko – Olympics.com 
(en) Håvard Bøkko – Olympic.org 
(en) Håvard Bøkko – Olympedia 
(en) Håvard Bøkko – Sports-Reference (OL-resultater – arkivert) 
(en) Håvard Bøkko – Speedskatingbase.eu 
(en) Håvard Bøkko – SpeedSkatingNews.info 
(en) Håvard Bøkko – SpeedSkatingStats.com 
(en) Håvard Bøkko – ProCyclingStats 
(no) Håvard Bøkko på Twitter 
(en) Håvard Bøkko på SpeedskatingResults.com
(en) «Sochi 2014 : Athletes – Håvard Bøkko». Sochi2014.com. 19. juli 2014. Arkivert fra originalen 19. juli 2014. Besøkt 31. august 2015. 
(en) «PyeongChang 2018 : Speed Skating Athlete Profile – Håvard Bokko». pyeongchang2018.com. Arkivert fra originalen (.htm) 7. februar 2018. Besøkt 28. mars 2018. 
(no) B. Haarberg (23. september 2018). «Portrett Sesongstart 2019: Håvard Bøkko». 15-46-6.net. Besøkt 30. oktober 2020.